Adventureland

Adventureland er en amerikansk romantisk dramakomedie fra 2009. Filmen er regissert og skrevet av Greg Mottola, og har Jesse Eisenberg og Kristen Stewart i hovedrollene.

 Handling 
James Brennan (Jesse Eisenberg) er en lovende og sjarmerende, om enn nevrotisk ung mann som nettopp har gått ut av high school og skal begynne på college i New York. Men familien har ikke råd til å sende James til college, og dermed må han ta en sommerjobb. Det dukker opp en mulighet i fornøyelsesparken Adventureland. Han er langt ifra fornøyd med dette – men så møter han Em Lewin (Kristen Stewart), en jente han oppdager at han har mye til felles med. De tilbringer mye av sommeren sammen og blir etterhvert kjærester. Men det viser seg at Em har sine mørke hemmeligheter. Vil forholdet kunne overleve dem?

 Rolleliste 

 Rolle  Skuespiller James Brennan  Jesse Eisenberg Em Lewin  Kristen Stewart Mike Connell  Ryan Reynolds Bobby  Bill Hader Paulette  Kristen Wiig Joel  Martin Starr Lisa P.  Margarita Levieva Tommy Frigo  Matt Bush Sue O'Malley  Paige Howard Pete O'Malley  Dan Bittner Arlene  Kelsey Ford

 Om filmen 
Adventureland spilte inn 17 millioner dollar på verdensbasis. Filmen har et gjennomsnitt på 7,0 på nettsiden Internet Movie Database, og hele 89% på Rotten Tomatoes.

 Eksterne lenker 



Kategori:Filmer fra 2009
Kategori:Dramakomedier fra USA
Kategori:Romantiske komedier fra USA
Kategori:Ungdomsfilmer fra USA
Kategori:Engelskspråklige filmer